Document ID: 32010R0484

KOMISJONI MÄÄRUS (EL) nr 484/2010,
3. juuni 2010,
millega muudetakse määrust (EÜ) nr 826/2008, millega kehtestatakse ühiseeskirjad teatavatele põllumajandustoodetele eraladustusabi andmiseks
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkte a ja d koostoimes artikliga 4,
ning arvestades järgmist:
(1)
Määruse (EÜ) nr 1234/2007 artikliga 28 nähakse ette või kohustuslik eraladustamine.
(2)
Komisjoni määruse (EÜ) nr 826/2008 (2) artiklis 2 on sätestatud nõuded, millele tooted peavad vastama eraladustusabi saamiseks. Kõnealused nõuded on loetletud määruse (EÜ) nr 826/2008 I lisas.
(3)
Määruse (EÜ) nr 826/2008 I lisa III punktis on sätestatud, et eraladustusabi antakse ainult võile, mis on valmistatud komisjoni 5. veebruari 2008. aasta määruse (EÜ) nr 105/2008 (millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses sekkumisega võiturul) (3) artikli 4 lõike 1 punktide a, b ja c kohaselt tunnustatud ettevõtte poolt ning mis vastab eraladustusabi saamise täiendavatele kriteeriumidele.
(4)
Komisjoni 11. detsembri 2009. aasta määruse (EL) nr 1272/2009 (millega kehtestatakse nõukogu määruse (EÜ) nr 1234/2007 ühised üksikasjalikud rakenduseeskirjad seoses põllumajandustoodete kokkuostu ja müügiga riikliku sekkumise puhul) (4) artikliga 60 on määrus (EÜ) nr 105/2008 alates 1. märtsist 2010 tunnistatud kehtetuks.
(5)
Eraladustusabi saamise tingimustele vastava või tootmise ettevõtete kinnitamise kriteeriumid on sätestatud määruse (EÜ) nr 1272/2009 IV lisa III osa punkti 1 alapunktides a, b ja c.
(6)
Kuna määruse (EÜ) nr 826/2008 I lisa III punkti viide määrusele (EÜ) nr 105/2008 ei ole enam asjakohane alates 1. märtsist 2010, on selguse huvides vaja kõnealust viidet ajakohastada, viidates määruse (EÜ) nr 1272/2009 IV lisa III osa punkti 1 alapunktidele a, b ja c.
(7)
Seepärast tuleks määrust (EÜ) nr 826/2008 vastavalt muuta.
(8)
Kavandatud muudatusi tuleks kohaldada alates määruse (EÜ) nr 105/2008 kehtetuks tunnistamise kuupäevast.
(9)
Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 826/2008 I lisa III osa („Või”) esimene lõik asendatakse järgmisega:
„Eraladustusabi antakse ainult võile, mis on valmistatud komisjoni määruse (EÜ) nr 1272/2009 (5) IV lisa III osa punkti 1 alapunktide a, b ja c kohaselt kinnitatud ettevõtte poolt taotlusele või pakkumise esitamisele eelnenud 28 päeva jooksul.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Seda kohaldatakse alates 1. märtsist 2010.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 3. juuni 2010

Labels: 3
17
19
6